Under krigen var han stasjonert i Skottland, og i denne perioden gjestespilte han for flere skotske klubber. Etter krigen var han med på å vinne FA-cupen med Derby i 1946 før han i oktober 1949 gikk til Huddersfield Town. To år senere ble han spillende manager i King's Lynn. I denne klubben var han manager fram til mai 1953, mens han var spiller fram til sommeren 1955. Hans siste klubb ble Wisbech Town, og han var over 40 år da han la opp som fotballspiller.